recursal/SuperWikiNEXT-32B huggingface dataset:
Verdenskartet Shanhai Yudi Quantu i *Sancai Tuhui*
***Sancai Tuhui*** (kinesisk: 三才圖會, pinyin: *Sān​cái tú​huì​​*), kompilert av Shanghaiborgerne Wang Qi (王圻) og Wang Siyi (王思義), er en kinesisk encyclopedie (kjent den gang som en *leishu*) ferdigstilt i 1607 og publisert i 1609 under Ming-dynastiet, med illustrasjoner av ting fra de tre verdener himmel, jord og menneskehet. Oversettelser av tittelen har variert; på engelsk kjennes blant annet navnene *«Illustrations of the Three Powers»* , *«Collected Illustrations of the Three Realms»*, *«Pictorial Compendium of the Three Powers»*. Den kinersiske tittelen består av ordene «*Sancai*» som ideomatisk sikter til de *tre* rikene himmel, jord og menneskehet, og «tuhui», som betyr *samling av llustrasjoner*.

Encyklopedien er organisert i 106 kapitler i 14 kategorier (astronomi, geografi, biografier, historie, biologi, og slikt), med tekst og illustrasjoner for artiklene. Reproduksjoner av encyklopedien utgis fremdeles i Kina.

Selv om den har noen unøyaktige eller mytologiske artikler (for eksempel artikkelen om dolkhaler og traner), skilte den seg ut fra de alminnelige «hverdagsencyklopedier» (*riyong leishu*) ved at den etter tidens mål var nærlig nøyaktig og korrekt (for eksempel, korrekte og nøyaktige skildringer av japanske og koreanske drakter, og et svært nøyaktig verdenskart (Shanhai Yudi Quantu), antakelig kopiert fra vestlige kilder: for eksempel er det amerikanske kontinent navngitt fonetisk 亞墨利加, «ya-mo-li-jia»).

Se også
-------

* Wakan Sansai Zue – Den japanske versjon av verket

Eksterne lenker
---------------

* Arkivert 11. mars 2005 hos Wayback Machine.
* 
* (World Maps in the Ming Dynasty from the Shanghai Xuhui District Library (This page is a "what’s new" page and can expire any time)
* - Wang, Cheng-hua. "Art and Daily Life: Knowledge and Social Space in Late-Ming *Riyong Leishu*" (207 KiB) [PDF], s. 8–9.
* Arkivert 19. september 2012 hos Wayback Machine.
* 
* (Et kart fra encyclopedien)

|  |  |
| --- | --- |
| Oppslagsverk/autoritetsdata | Encyclopædia Britannica
 |
William-Adolphe Bouguereau: *Berceuse* (1875)
**Bånsull**, **barnesull**, **vuggevise** eller **god-natt-sang** er sanger som synges for å roe barn når de skal sove. Mange bånsuller er gamle folkeviser, og det er i stor grad disse gamle god-natt-sangene som kalles bånsuller. Navnet kommer av ordene *barn (bån)* og *sulle*. Man skal sulle barnet i søvn med en rolig sang. En snakker også om å lulle i søvn, jf. den opprinnelig svenske *Byssan lull*. Engelsk lull (som i lullaby = vuggevise) og tysk lullen (vugge) har samme opprinnelse.

Folklorister skiller mellom *god-natt-sanger* og *svævingssanger* (av verbet svæve som betyr å få til å sove). Svævingssang brukes for spedbarn som må synges helt inn i søvnen. Slik sang trenger ikke ha meningsfullt innhold, kan gjerne improviseres, men de må være jevnt rytmiske og vare ved helt til barnet sover. Godnattsangen brukes til større barn. Det er en sang som synges som en del av leggeritualet. Sangen har meningsfull tekst og kan gjerne være kort. Disse sangformene er i utgangspunktet ikke sanger som inngår i en barnetradisjon.[].

Bånsuller i klassisk musikktradisjon
------------------------------------

I klassisk musikk kalles bånsuller berceuse, som er et fransk ord for bånsull. Den antagelig mest kjente bånsullen er Johannes Brahms' sang *Wiegenlied*. Av norske bånsuller er *Gjendines bådnlåt* blant de mest kjente. Edvard Grieg hørte den av den unge seterjenta Gjendine Slålien på Skogadalsbøen i Jotunheimen. Han skrev den ned, og arrangerte den for piano.

Norske vuggeviser
-----------------

Av en mengde tradisjonelle og populære vuggeviser på norsk kan nevnes:

* *Byssan lull*
* *Trollmors vuggevise*
* *Den lille Ole med paraplyen*
* *Sulla meg litt*
* *Ha takk, O Gud, for dagen*
* *Lykkeliten*
* *Kvelden lister seg på tå*
* *Sov, du vesle spire ung*
* *Kjære lille gutten min*
* *Fager kveldssol smiler*
* *Nå lukker seg mitt øye*
* *Sov du, vesle vennen min*
* *Om kvelden*
* *So ro, Lillemann (Klatremus' vuggevise)* – fra Thorbjørn Egners fortelling *Klatremus og de andre dyrene i Hakkebakkeskogen*
* *Jeg er trett og går til ro*
* *Vuggevise* – av Jens Gunderssen; denne visen skrev Gunderssen imidlertid til en voksen kvinne som lå på dødsleiet
* *Vuggevise* med tekst av lyrikeren Kolbein Falkeid og melodi av Øyvind Staveland, framført av bandet Vamp – utgitt på albumet *En annen sol* (2000)

Referanser
----------

1. ↑  «lull | Origin and meaning of lull by Online Etymology Dictionary». *www.etymonline.com* **(engelsk)**. Besøkt 6. desember 2020.

Eksterne lenker
---------------

* (en) Lullabies – kategori av bilder, video eller lyd på Commons Rediger på Wikidata

* Bånsull "Gjendines bådnlåt", fra prosjektet lullabiesoftheworld.org
* Bånsull "Na ska' en liten fa sova sa sott", fra prosjektet lullabiesoftheworld.org

|  |  |
| --- | --- |
| Oppslagsverk/autoritetsdata | Store Danske Encyklopædi **·** Österreichisches Musiklexikon **·** GND **·** LCCN **·** BNF **·** BNF (data) **·** NDL **·** NKC
 |
**María Isabel Quiñones Gutiérrez**, artistnavn **Martirio** (født 21. mars 1954) er en spansk sanger.

På 1970-tallet var Maria Isabel medlem av gruppen Jarcha, hvis sanger var populære i Spania en periode. I 1984 var hun medlem av gruppen Veneno, ledet av Kiko Veneno og kjernemedlemmene fra Pata Negra: Raimundo og Rafael Amador. I 1986 startet hun sin solokarriere med artistnavnet Martiro, og hun ble en av de mest originale artistene i den spanske musikkbransjen på 1980-tallet, med musikk som fungerte som en bro mellom kulturer og er en fusjon mellom spanske vers, flamenco, bolero, jazz, tango, rock og mye mer.

Etter en innledende musikalsk etappe der hun gjorde seg kjent hos massene, tok hun i 1994 en pause fra musikken og prøvde seg som skuespiller i film, teater og på TV.

I 1999 ga hun ut den selvbiografiske boken *La Vuelta a Martirio en 40 trajes*.

Hun har samarbeidet med en lang rekke spanske artister: Jesús Lavilla, Jerry Gonzáles, Maria del Mar Bonet, Chavela Vargas, Compay Segundo, Javier Rubial, Alberto Cortez, Simón Díaz, Pedro Guerra, Luis Paster, Miquel Gil, Chano Domínguez, Susana Ribaldi, Son de la Frontera, Mayte Martín, Javier Muguruza og Miguel Poveda.

I 2006 deltok hun sammen med flamencosangeren Mayt Martín i forestillingen «Blant venner» av Omara Portuondo, i «*Palau de la Música*» i Barcelona.

Martirio har høstet stor anerkjennelse for sin karriere, og prises av både publikum og kritikere. Hun har mottatt en rekke priser, og er blitt utnevnt «adoptivdatter av San Juan (Puerto Rico) og har mottatt Gullmedaljen av *Junta de Andalucia*.

Referanser
----------

1. ↑   besøkt 5. oktober 2019[Hentet fra Wikidata]
2. ↑   BOE ID BOE-A-2019-18387[Hentet fra Wikidata]

Eksterne lenker
---------------

* (en) Martirio (Spanish vocalist) – kategori av bilder, video eller lyd på Commons Rediger på Wikidata
* (en) Martirio på Internet Movie Database Rediger på Wikidata

* (en) Martirio hos The Movie Database Rediger på Wikidata
* (en) Martirio på Discogs Rediger på Wikidata

* (en) Martirio på MusicBrainz Rediger på Wikidata

* (en) Martirio på Songkick Rediger på Wikidata

* (en) Martirio på Genius — sangtekster Rediger på Wikidata

* (en) Martirio på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** BNE **·** MusicBrainz **·** Discogs **·** AllMusic
 |
**Richard Joseph Downey** (født 5. mai 1881 i Kilkenny i Irland, død 16. juni 1953) var en irskfødt engelsk katolsk prelat som var erkebiskop av Liverpool fra 1928 til sin død.

Liv og virke
------------

### Prest

Han ble presteviet den 25. mai 1907. Han var professor i filosofi ved *Sacred Heart College* i Hammersmith, og deretter professor i dogmatisk teologi ved Upholland College, hvor han også var prorektor.[1] 

### Erkebiskop av Liverpool

Den 3. august 1928 ble Downey utnevnt til erkebiskop av Liverpool av pave Pius XI, som etterfølger etter avdøde Frederick William Keating. Han ble bispeviet den påfølgende 21. september av kardinal Francis Bourne, med biskopene Robert Dobson og Francis Vaughan som medkonsekratorer.

Downeys funksjonstid så byggingen og innvielsen av krypten til Liverpool Cathedral, bygget etter et design av Sir Edwin Lutyens, selv om selve katedralen aldri ble fullført slik han hadde sett for seg. Et bilde av Lutyens' foreslåtte katedral ble trykket på postkort som ble solgt for å samle inn penger.[2]

I 1929, før selve byggingen begynte, uttalte han: «Hittil har alle katedraler vært dedikert til helgener. Jeg håper denne vil bli viet til Kristus selv med en stor skikkelse oversteget på katedralen, synlig for mange mil ute på havet.»[3] Erkebiskopen erklærte også at selv om katedralen ikke ville være middelaldersk og gotisk, ville den heller ikke være like moderne som verkene til Jacob Epstein, en uttalelse vel var litt i strid med designet som til slutt ble realisert etter hans død.[3]

I 1933, etter urnen som inneholdt beinene til kong Edward V og Richard, hertug av York fjernet fra Westminster Abbey for undersøkelse og deretter returnert med en anglikansk begravelsestjeneste, sa erkebiskop Downey: *«Det er vanskelig å se hvilken moralsk rettferdiggjørelse det kan være for å lese en protestantisk gudstjeneste over levningene av disse romersk-katolske fyrster, selv om det ble gjort med henvisning til en rettslig kontinuitet for den nåværende anglikanske kirke med den førreformatoriske kirken i Storbritannia.»*[4]

Han døde i en alder av 72 år,[5] etter å ha tjent som Liverpools erkebiskop i tjuefire år.
**Nova Southeastern University** (forkortet **NSU**) er et privat, ikke-kommersielt universitet i Fort Lauderdale i delstaten Florida, USA. Det ble opprettet i 1964 som Nova University of Advanced Technology. I 1994 fusjonerte det med Southeastern University for Health Sciences og fikk dagens navn. Det er i alt fire campuser i området rundt Miami.

Ved universitetet var det 25 960 studenter og 1 553 vitenskapelig ansatte i 2006, og samme året var skolepengene US$ 18 650 for studenter folkeregistrert i USA. Studiene gis opp til doktorgradsnivå.

*NSU* har et meget bredt studietilbud, inklusive medisinstudier og optometri. Jus-studier gis ved Shepard Broad Law Center, opprettet 1974 og lokalisert i Davie, Broward County. Businessutdanningen ved H. Wayne Huizenga School of Business and Entrepreneurship er lokalisert på hovedcampusen i Fort Lauderdale. Ved duate School of Computer and Information Sciences gis det IT-utdanning på høyte ledernivå (Ph.D).

*NSU* har også et oseanografisk forskningssenter – Nova Southeastern University Oceanographic Center – i Port Everglades. 

Ray F. Ferrero Jr. har vært rektor ved universitetet siden 1998.

Referanser
----------

1. 1 2   *Intergrert IT-system for akademisk utdannelse*, Wikidata Q6042926,

Eksterne lenker
---------------

* (en) Offisielt nettsted Rediger på Wikidata

* Offisielt nettsted Rediger på Wikidata

* (en) Nova Southeastern University – kategori av bilder, video eller lyd på Commons Rediger på Wikidata

Portal: USA

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** NKC
 |
Halden gutteskole, i dag bibliotek
Haldens gamle politistasjon Foto: Anne-Sophie Ofrim 
Basarene i Halden Foto: Mahlum 
**Gustav Blom Kielland** (født 9. desember 1832, død 30. oktober 1910) var en norsk ingeniør og arkitekt.

Utdannelse og virke
-------------------

Kielland ble født i Finnøy i Rogaland og tok artium ved Latinskolen i Stavanger. Han var elev ved den polytekniske høyskolen i Hannover i 1849–52 og deretter ved den tekniske skolen i Karlsruhe i 1852–54. Kielland hadde assistentstilling ved et veianlegg i Tvedestrand i 1855 og ved Christiania Gasværk frem til 1859 samt kort tid ved Kongsvingerbanen i sistnevnte år. I slutten av 1859 ble han stadsingeniør i Fredrikshald — en stilling han hadde til han pensjonerte seg i 1908 — og fra 1864 var han også branninspektør i byen. Dessuten virket han som lærer ved tegneskolen. Han var bestyrer for Fredrikshald Telefonforening (som han hadde vært med og stiftet) fra 1883 til 1892.

Kiellands virksomhet var mangslungen og slett ikke begrenset til Halden og omegn. I embeds medfør tegnet han forskjellige slags bygninger i Østfold, så som kirker, skole, politistasjon og fengsel. Han bidro også ved restaurering og utvidelse av kirker, og han hadde dessuten en rekke private arkitektoppdrag. Før jernbanen ble forlenget fra Fredrikshald til svenskegrensen, ledet Kielland arbeidet med anleggsundersøkelser. Han utarbeidet planer for vannverk i Arendal, Skien og Vänersborg. Kielland hadde dessuten en rekke verv av forskjellige slag. Han var mye brukt som skjønns- og voldgiftsmann i tekniske saker. Han var medlem av den polytekniske forening fra 1855 og fra 1857 av den nystartede Kristiania Turnforening. I 1866–78 var han medlem av kommisjonen for dampfartøyer.

Verker i utvalg
---------------

* Halden gamle politistasjon og fengsel (1860–63)
* Tistedal kirke (1865)
* Vesttårn i mur ved Rakkestad kirke (1875)
* Reparasjon og utvidelse av Os kirke, Rakkestad (1876)
* Øymark kirke (1879)
* Halden gutteskole (nå Halden folkebibliotek), Tordenskjolds gate 1, Halden
* Basarene, Torget, Halden (1882)

Referanser
----------

1. ↑  «Halden byhistorie». Arkivert fra originalen 18. mai 2010. Besøkt 18. mai 2010.

Kilder
------

* Lokalhistoriewiki
* Geir Tandberg Steigan: Gustav Blom Kielland (Arkitekturhistorie.no)

|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister **·** Geni
 |
*Hovedartikkel for dette temaet er **Lyd***

**Lyd** er mekaniske vibrasjoner i luft og andre stoffer, som oppfattes av et høreorgan. **Frekvens** er et mål som oppgir antallet svingninger per sekund når svingningene er regelmessige. Disse vil vanligvis oppfattes av det menneskelige øret som en form for toner. Tonefrekvenser oppgis og måles med enheten Hertz eller kiloHertz (1000 Hz) (forkortet Hz og kHz). Lydstyrke måles og oppgis i Decibel.

Menneskeøret er normalt i stand til å oppfatte, som lyd, svingninger mellom ca. 20 Hz og 20 kHz. Barn oppfatter ofte høyere svingetall. Fugler og dyr oppfatter lyder med langt høyere svingetall. For eksempel kan hunder oppfatte signaler fra en ultralydhundefløyte. Fugler synger i et toneregister vi bare delvis kan høre. Hvaler synes å kommunisere med lydfrekvenser på ganske få Hz. Lavfrekvenslyd kalles subsonisk lyd. Lyder som har frekvenser over det vi hører kalles ofte ultralyd.

Noen lyder består av flere frekvenser samtidig fra samme kilde. Dersom dette er et musikkinstrument, vil det oppleves som musikk. Lyd som består av alle toner på en gang i tilnærmet lik styrke kalles rosa brus. Slik rosa brus er viktig for lydteknikere og akustikere som skal planlegge lytterom som konsertsaler, lydstudioer m.m.

Dissonanser består av tonefrekvenser som ikke passer med vår opplevelse av riktig sammensatte toner. Slike lyder oppfattes gjerne som en form for støy.

Støy er også støtvise eller uregelmessige ikke-frekvensfølgende lyder, ofte i form av et brak.

Svingninger kan produseres og måles for områder som ultralyd, radiobølger og lys

Referanser
----------
**El Palmar-demningen** er en demning med et vannkraftverk i elva Negro i Uruguay, og driftes i samarbeid med Brasil. Demningen ligger ved tettstedet Pueblo Palmar på grensa mellom fylkene Río Negro i nord og Soriano i sør. Vannkraftverket heter formelt *Constitución vannkraftverk* (Represa Hidroelectrica Constitución).

Anlegget ble startet utbygd i 1977 og ferdigstilt i 1982, og er landets nest største kraftverk målt etter installert kapasitet med sine 660 MW fordelt på tre turbiner. Halvparten av kraften leveres til hvert av de to landene. Reservoaret som demmes opp er landets nest største innsjø.

Demningen er 2.080 meter lang, og 45,5 meter høy. Reservoaret som demmes opp har et areal på 320 km², mens nedbørfeltet som utnyttes er 62.950 km². På stedet er årlig i gjennomsnitt 1.170 mm nedbør, og vannføringen i elven er 458 m³/sek. Vertikalt hydraulisk fallhøyde er på 27,5 meter.

Dette er det nederste, og samtidig største kraftverket på Río Negro, de øvrige er Gabriel Terra-demningen (øverst) på 148 MW, og Baygorria-demningen (i midten) på 108 MW.

Se også
-------

* Liste over verdens største vannkraftverk

Referanser
----------

1. ↑   UTE, apps.ute.com.uy, besøkt 3. april 2022[Hentet fra Wikidata]

Eksterne lenker
---------------

* Industcards – Uruguay – besøkt 1. januar 2012.
* «Uruguay, Energy» Library of Congress, besøkt 29. januar 2010.
* Omfattende beskrivelse med bilder (spansk)

  


|  |  |
| --- | --- |
| Oppslagsverk/autoritetsdata | GeoNames
 |
**Greg Palast** (født 1952 i Los Angeles) er en amerikansk journalist og forfatter som blant annet jobber for BBC og The Observer. Han bor delvis i New York City, delvis i London. Han skriver først og fremst om amerikanske næringsinteresser og deres forhold til politikerne.

Blant sakene Palast er mest kjent for er anklager om valgfusk i forbindelse med de amerikanske presidentvalgene i 2000 og 2004 og anklagen om at Exxon Valdez med viten og vilje ble ført på grunn i 1989 for å spare penger. I september 2006 ble han anklaget for å ha forbrutt seg mot bestemmelser om rikets sikkerhet etter at han hadde fotografert flyktningleiren fra orkanen Katrina som ligger rett opp til et raffineri som drives av Exxon.

Palast har gitt ut flere verbalplater og bøker, hvorav én, «Svindel og bedrag! : kunsten å kjøpe politikere, lure velgerne og gjøre mediene tannløse», er utgitt på norsk.

Referanser
----------

1. ↑   web.archive.org[Hentet fra Wikidata]
2. ↑   hillmanfoundation.org[Hentet fra Wikidata]

Eksterne lenker
---------------

* GregPalast.com – Greg Palasts offisielle hjemmeside
* – Om Greg Palast på PENs sider

Portal: Litteratur

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE **·** CiNii **·** MusicBrainz **·** Discogs
 |
«Megafon» omdirigeres hit. For annen bruk, se Megafon (andre betydninger).
En ropert
En elektronisk megafon
En **ropert**, eller en **megafon**, er et portabelt, ofte håndholdt, traktformet apparat til å forsterke eller rette en person sin stemme mot et særskilt mål. Stemmen fra et menneske spres vanligvis jevnt ut til alle sider, men gjennom en ropert blir lyden konsentrert mot et mindre område. Samtidig fører en ropert til at personer som står ut mot siden av den som bruker roperten hører han dårligere.

Roperter blir for eksempel ofte brukt på idrettarrangement, filminnspillinger, demonstrasjoner eller for å styre større folkemengder.

Fordelen med roperten er at brukeren ikke trenger mikrofon og høyttaler for å forsterke lyden, samtidig som at en roperten er lett å bære med seg.

I dag finnes det også batteridrevne roperter med mikrofon, forsterker og høyttaler innebygget, men de opprinnelige ropertene hadde ikke dette.

Se også
-------

* Hornhøytaler

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
**Hendrikus Sebastiaan Nijhuis**, også kjent som kun **Bas Nijhuis**, (født 12. januar 1977 i Enschede) er en nederlandsk fotballdommer som siden 2007 har hatt status som FIFA-dommer.

Biografi
--------

Nijhuis startet som fotballdommer i en alder av 15 år. Han fikk sin debut i den nederlandske toppdivisjonen Eredivisie den 12. mars 2005, som var en seriekamp mellom SC Heerenveen og RKC Waalwijk. I 2007 ble han utnevnt til FIFA-dommer, og ble tildelt kamper på gruppespillnivå både i Mesterligaen og UEFA-cupen. I 2009 var Nijhuis en av seks dommere som dømte under Europamesterskapet for U-19 i Ukraina og Polen. I 2011 ble han også valgt ut til å dømme kamper i Verdensmesterskapet for U-17 i Mexico.

I desember 2011 var Nijhuis innblandet i en kontroversiell episode da han under andre runde av KNVB-cupen mellom AZ Alkmaar og Ajax Amsterdam valgte å utvise AZ-målvakten Esteban Alvarado. Alvarado ble angrepet av en Ajax-tilhenger som stormet banen på Amsterdam Arena, noe som førte til at Alvarado gikk til motangrep i påstått selvforsvar, og dermed påførte vedkommende flere spark. Nijhuis' avgjørelse om å vise ut Alvarado førte til at AZ Alkmaars manager Gertjan Verbeek valgte å ta laget av banen og avlyse kampen i protest mot avgjørelsen.

Referanser
----------

1. ↑  UEFA.com – Perfekte Mischung in der Ukraine (Av Andrew Haslam. Publisert 28. juli 2009, besøkt 15. mars 2013)
2. ↑  Transfermarkt.de – SC Heerenveen 1–2 RKC Waalwijk (Besøkt 15. mars 2013)
3. ↑  BBC.co.uk – Alkmaar goalkeeper Esteban sent off for kicking pitch invader (Publisert 25. desember 2011, besøkt 15. mars 2013)

Eksterne lenker
---------------

* (en) Bas Nijhuis – kategori av bilder, video eller lyd på Commons Rediger på Wikidata
* Dommerprofil hos Worldreferee.com Arkivert 22. februar 2016 hos Wayback Machine.

|  |  |
| --- | --- |
| Oppslagsverk/autoritetsdata | VIAF
 |
**Xbox Live** er spillkonsollen Xbox sin tjeneste for spilling over nett og nedlasting av materiale som demoer, trailere, spillutvidelser og spill. Xbox Live kom ut på den første Xboxen, men gikk gjennom en kraftig oppussing for Xbox 360. Det er over 12 millioner brukere av Xbox Live.

Versjoner
---------

For å koble opp mot Xbox Live trenger du en bruker i form av enten en sølv- eller gullkonto. 
En sølvkonto er gratis og kan lett opprettes når man har fått en Xbox, men den har visse restriksjoner. Man har muligheter for å laste ned enkelte demoer og trailer uten å betale, men det å spille over nett med andre brukere er ikke mulig.

For å få spilt over nett med spill på Xbox må man opprette en gullkonto. Kontoen er gratis å opprette, men for å bruke må man betale for den tiden man har den. Per februar 2010 ligger prisen på 549 NOK i året. Dette kan kjøpes enten over nett ved opprettelse av kontoen eller ved å kjøpe et kort, i en butikk som selger Xbox produkter, som gir deg rett å bruke en gullkonto så og så lenge.

Marketplace
-----------

Marketplace er Xboxens nettbuttikk. Her får man handlet og lastet ned spilldemoer, trailere (på spill og film), spillutvidelser og hele spill.
Før sommeren 2008 var over hadde det tilsammen i hele Xbox Live sin levetid blitt brukt 240 millioner USD på nedlastbare produkter.
På Marketplace er det forskjell etter om man er sølv eller gullmedlem. Gullmedlemmer får tilgang til ukentlige rabatter og tidlig tilgang til nytt innhold, til forskjell fra sølvmedlemmer.

En stor del av DLC (DownLoadable Content) er såkalte arkadespill. Dette er småspill som f. eks. Alien Hominid, Frogger og Bejeweled. Arkadespillene er ofte basert på eldre spill som er blitt oppgradert (innføring av HDTV eller spill laget av små selvstendige selskap. Dette regnes for mange som springbrettet ut til verden for spillutviklere.

Lignende tjenester
------------------

* Wii
* PlayStation Network
* Steam

Referanser
----------

1. ↑
2. ↑  Kotaku 06.08.2008:  (engelsk)
3. ↑  Xbox.no 18.11.2010:  (norsk)

Eksterne lenker
---------------

* (en) Offisielt nettsted Rediger på Wikidata

* (en) Xbox Live – kategori av bilder, video eller lyd på Commons Rediger på Wikidata

| * v
* d
* r
Microsoft-spillkonsoller |
| --- |
| 
* Xbox
* Xbox 360
* Xbox One
* Xbox Series X/S

* Xbox Live
* Xbox Live Arcade
* Xbox Games Store

 |

Portal: Videospill
Fylkestinget er det øverste folkevalgte organ i fylkeskommunen. Det er fylkestinget som angir rammene for den fylkeskommunale virksomheten. Dette skjer gjennom vedtak om fylkesplan, økonomiplan og årsbudsjett.

Valget i 2011 ga et rødgrønt flertall i fylkestinget i Hedmark, og Arbeiderpartiet og Senterpartiet vant til sammen 19 av 33 mandater.

I perioden 2011-2015 er Dag Rønning (Sp) fylkesordfører. Gunn Randi Fjæstad (Ap) er fylkesvaraordfører.

Hedmark fylkeskommune er imidlertid en parlamentarisk styrt fylkeskommune, og det betyr at den politiske makta ligger i fylkesregjeringen eller Hedmarks fylkesråd, som ledes av Per-Gunnar Sveen (Ap).

Sammensetning
-------------

Etter valget i 2011 er sammensetningen av Hedmark fylkesting slik (totalt 33 representanter):

**Arbeiderpartiet** (15 representanter):

* Njål Slettemark Føsker (Nord-Odal), Eva Arnseth (Hamar), Gunn Randi Fjæstad - fylkesvaraordfører (Stange), Svein Borkhus (Alvdal), Elisabeth Dreyer Sidselrud (Kongsvinger), Ragnhild Myklebust (Ringsaker), Reidar Åsgård (Engerdal), Margrethe Skjærbek (Elverum), Terje Andreas Hoffstad (Stor-Elvdal), Torill Tjeldnes (Folldal), Terje Andreas Hoffstad (Stor-Elvdal), Frank Willy Bjørneseth (Åsnes), Tonje Granmo (Ringsaker), Jan Ingvar Wibe (Hamar), Berit Haveråen (Eidskog) og Khalid Haji Ahmed (Hamar).

Per-Gunnar Sveen og Lasse Juliussen har trådt ut av fylkestinget for å sitte i fylkesrådet. Berit Haveråen og Khalid Haji Ahmed møter fast i fylkestinget i deres sted.

**Senterpartiet** (4 representanter):

* Arnfinn Nergård (Os), Ida Kristine Teien (Grue), Dag Rønning - fylkesordfører (Engerdal) og Mari Gjestvang (Ringsaker).

**Høyre** (6 representanter):

* Frode Knutzen Midtlund (Elverum), Solveig Seem (Hamar), Rune Øygarden (Ringsaker), Kristian Tonning Riise (Stange), Heidi Lundstedt (Os) og Trond Enemo (Stange).

**Fremskrittspartiet** (3 representanter):

* Tor Andre Johnsen (Ringsaker), Tone J. Coucheron (Hamar), Kjell Arne Hansen (Kongsvinger)

**Venstre** (2 representanter):

* Erik Ringnes (Stange) og Mirjam Engelsjord (Stange).

**Kristelig Folkeparti** (1 representant):

* Geir Lorents Byberg (Hamar).

**Pensjonistpartiet** (1 representant):

* Helge Thomassen (Kongsvinger)

**Sosialistisk Venstreparti** (1 representant):

* Christian Haugen (Ringsaker)

Fagkomiteer
-----------

Hedmark fylkesting har tre fagkomiteer som forbereder saker og kommer med innstillinger overfor fylkestinget. Disse komiteene er:

**Komité for Økonomi, Eiendom og Regionalt samarbeid**

* Komiteen ledes av Gunn Randi Fjæstad (Ap)

**Komité for Samferdsel, Miljø og Overordnet planlegging**

* Komiteen ledes av Frode Knudzen Midtlund (H)

**Komité for Kompetanse og Kultur**

* Komiteen ledes av Elisabeth Dreyer Sidselrud (Ap)
**Strukturarbeidsledighet** defineres som en lang periode hvor antall arbeidssøkere er høyere enn antall ledige arbeidsplasser i en eller flere bransjer.

Forskjellige typer
------------------

### Yrkesmessig og geografisk strukturledighet

Når vi snakker om slik ledighet, mener vi at den er en konsekvens av sammensetningen/oppbygningen i næringslivet. Ofte er det misforhold mellom kvalifikasjon og krav som er årsaken til ledigheten (les:strukturledigheten).
Det at næringslivet består av flere mindre arbeidsmarkeder; er det én ledig arbeidsplass på et sykehus, og det var bare én arbeidssøker, er det snakk om strukturledighet om denne ene arbeidssøkeren var utdannet mekaniker, og ikke lege. 
Ved at bedriften tar i bruk mer avansert, databasert teknologi er det mange utdanninger som kommer til kort, dette har ført større misforhold mellom ønskede kvalifikasjoner og utdanning blant arbeidstakerne.
Det finnes flere offisielle og uoffisielle kursordninger i databruk for å prøve minke dette problemet. (les:dataførerkortet)
Når vi finner en lege bosatt et annet sted enn hvor han behøves kaller vi det også strukturledighet.
Vi skiller mellom yrkesmessig strukturledighet og geografisk strukturledighet.

Fusjoner, svikt i naturressursene, rasjonalisering er andre grunner til strukturledighet.

### Fusjoner

Arbeidsplasser kan bli overflødige fordi den fusjonerte bedriften kan fungere like optimalt med færre arbeidstakere. 

### Rasjonalisering

Ved at bedriften tar i bruk mer effektiv teknologi kan flere arbeidsplasser bli overflødige. Et eksempel er overgangen til nettbank. Datarevolusjonen er noe som har ført til at mange forskjellige arbeidsplasser faller bort.

### Svikt i naturressurser

Om det ikke var olje igjen på norsk sokkel, ville flere yrkesgrupper miste jobbene sine. Det samme gjelder om fisken forsvinner.

Arbeidsledighet som er en konsekvens av svingninger i etterspørsel og økonomi går under det vi kaller for konjunkturledighet.

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data) **·** SUDOC
 |
**WordPerfect** (opprinnelig skrivemåte **Word Perfect**) er et tekstbehandlingsprogram, som på høyden, sent i 1980-årene og tidlig i 1990-årene, var det klart mest utbredte tekstbehandlingsprogrammet på PC-er, men ble så forbigått av Microsoft Word. Selv om DOS- og Windows-versjonene er de best kjente, har programmet blitt utviklet for en rekke datamaskiner og operativsystemer, blant annet Mac OS, Linux, Unix, VMS, Data General, System/370, AmigaOS, Atari ST, OS/2 og NeXTSTEP.

WordPerfect for DOS
-------------------

WordPerfect ble opprinnelig utviklet av amerikanerne Bruce Bastian og Alan Ashton, som grunnla selskapet Satellite Software International i Orem i Utah. Senere endret selskapet navn til WordPerfect Corporation. Tekstbehandlingsprogrammet ble for alvor populært da man lanserte WordPerfect 4.2 i 1986. 

I 1989 lanserte WordPerfect Corporation programmets mest solgte versjon, WordPerfect 5.1 for DOS. Nytt i denne versjonen var blant annet rullegardinmenyer og støtte for tabeller med regnearklignende funksjoner. 

WordPerfect brukte nesten alle mulige tastekombinasjoner med Ctrl-, Alt- og Skift-tastene.

WordPerfect for Windows
-----------------------

WordPerfect var sent ute med en Windows-versjon. Sent i 1991 ble WordPerfect 5.1 for Windows lansert, på et tidspunkt da Microsoft Word for Windows versjon 2 var kommet. 

Windows-versjonen av WordPerfect fikk en kjølig mottakelse i markedet, og WordPerfect greide aldri å gjenvinne posisjonen som markedsleder.

WordPerfect ble solgt til Novell i juni 1994, og deretter til Corel i januar 1996.

Filformat
---------

.WPD (WordPerfect Dokument) filer har proprietær format, som med kodene sine ligner XML meget. Først er et prefiks som inneholder global data og det for OLE, osv. – slikt som innlemmede grafiske bokser, o.l. Resten er selve dokumentformatet. Programmet har et vindu som kan åpnes for å se og redigere teksten og disse kodene direkte ved å dobbeltklikke på disse siste, som gjør det meget lettere å redigere og kontrollere dokumentformatet på detaljert vis, enn Word. Det kan også eksportere Adobe .pdf-filer.

Referanser
----------

1. ↑  «Barry MacDonnell's Toolbox for WordPerfect for Windows - What's new and different in recent WordPerfect versions». Arkivert fra originalen 23. januar 2022.

Eksterne lenker
---------------

* (en) Offisielt nettsted Rediger på Wikidata

* (en) WordPerfect – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** NKC
 |
**Duncan Peter Regehr** (født 5. oktober 1952 i Alberta, Canada) er en canadisk forfatter, multi-mediaartist og skuespiller. Han har også vært kunstløper, olympisk bokser og teaterskuespiller i hjemlandet Canada før han reiste til Hollywood i 1980. Han debuterte som skuespiller i filmen *The Monster Squad* i 1987.

En av Regehrs mest kjente roller var i filmen *New World Zorro* der han spilte Don Diego de La Vega og hans alter ego den sverdsvingende helten Zorro. Regehr portretterte den maskerte helten i 88 episoder på Christian Broadcasting Network's Family Channel mellom 1990 og 1993. Han har også spilt i Star Trek: The Next Generation-episoden Sub Rosa som Ronin som var et spøkelse som forelsket seg i Beverly Crusher. Han spilte også i Star Trek: Deep Space Nine.

Duncan Regehr er mindre kjent som maler. Maleri og tegning er noe han har drevet med siden barndommen. Regehr utstilte sine kunstverk for første gang i 1974 under Stratford Festival i Ontario. Året etter ble kunstverkene vist frem på *Yorkville Art Center* i Toronto. Siden den gang har han hatt en rekke utstillinger både i Canada, USA, Storbritannia og resten av Europa. 

Den 10. november 2008 ble Duncan Regehr tildelt den ærefulle graden *Doctor of Fine Arts* ved University of Victoria i Britisk Columbia.

Referanser
----------

1. ↑   ČSFD person-ID 10770, besøkt 9. oktober 2017[Hentet fra Wikidata]

Eksterne lenker
---------------

* (en) Duncan Regehr på Internet Movie Database Rediger på Wikidata

* (sv) Duncan Regehr i Svensk Filmdatabas Rediger på Wikidata

* (fr) Duncan Regehr på Allociné Rediger på Wikidata

* (en) Duncan Regehr på AllMovie Rediger på Wikidata

* (en) Duncan Regehr hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC **·** ULAN **·** BNE
 |
**Nils Are Økland** (født 22. juni 1968) er en norsk forfatter og vinskribent. Han har vært nettredaktør for vinforum.no, og i flere år bidratt med restaurantanmeldelser og artikler til magasinet *Vinforum*. 

Økland er utdannet cand.theol. fra Universitetet i Oslo, og har jobbet som tekstforfatter i flere kommunikasjonshus. 

Høsten 2023 kom han ut med boken *En smak av kosmos. Om alt som kan fornemmes i vinen* (Kolombia, 2023). Han har tidligere publisert korte prosatekster i kulturleksikonet *Verden i dag. En bruksanvisning* (Gyldendal, 2000) og utgitt boka *Nedenunder. Australia i sol og skygge* (Damm, 2005) sammen med Ingunn Økland.

Referanser
----------

1. ↑  Økland, Nils Are (2023). *En smak av kosmos. Om alt som kan fornemmes i vinen*. Oslo: Kolombia. ISBN 9788234714429.
2. ↑  *Verden i dag*. [Oslo]: Gyldendal. 2000. s. 304. ISBN 8205256802.
3. ↑  Økland, Ingunn; Martens, Kåre; Mischkulnig, Martin; Økland, Nils Are (2005). *Nedenunder: Australia i sol og skygge*. Oslo: Damm. ISBN 9788204108784.
**Rolv-Erik Stray Ryssdal** (født 7. november 1962) er en norsk mediemann. Han er konsernsjef i Schibsted.

Bakgrunn og utdannelse
----------------------

Han er sønn av Rolv Ryssdal og Signe Marie Stray Ryssdal og er bror til Anders Christian Stray Ryssdal og Kristine Ryssdal. 

Ryssdal er utdannet siviløkonom fra Handelshøyskolen BI. Han har også en MBA fra INSEAD i Frankrike.

Schibsted
---------

Ryssdal arbeidet i Schibsted fra selskapet ble børsnotert i 1991. I 1994 ble han finansdirektør i konsernet, og i 1997 fikk han tilsvarende stilling i svenske *Aftonbladet*. Han rykket deretter opp til stillingen som *Aftonbladet*s øverste sjef, og i 2005 ble han administrerende direktør for avisen *VG*, som også er en del av Schibsted-gruppen. I perioden 2009-2018 var han øverste sjef for Schibsted-konsernet.

Referanser
----------

1. 1 2 3  Rolv Erik Ryssdal Arkivert 2013-05-11, hos Wayback Machine. schibsted.com
2. 1 2  Rolv Erik Ryssdal ny schibstedsjef tv2.no
3. ↑  «Synergiker'n». *Aftenposten*. 8. juni 2014. Besøkt 12. september 2017.
4. ↑  Ryssdal tar farvel som Schibsted-topp - kampanje.com 26. oktober 2018

|  |  |
| --- | --- |
| Oppslagsverk/autoritetsdata | Store norske leksikon
 |
| Slaget ved Point Pleasant |
| --- |
| 

|  |  |
| --- | --- |
| Dato | 10. oktober 1774 |
| Sted | Point Pleasant38°50'21,5"N 82°8'26,9"V |

 |

**Slaget ved Point Pleasant** var det eneste virkelig store slaget under Lord Dunmores krig. Det ble kjempet den 10. oktober 1774, hovedsakelig mellom Virginias milits og to indianerstammer — shawneene og mingoene. Hendelsen fant sted nær dagens Point Pleasant langs elven Ohio, og begynte med at indianerne, ledet av shawneenes høvding Cornstalk, angrep Virginia-militsen som var anført av Andrew Lewis. Dette ble gjort i et forsøk på å stoppe Lewis' fremrykning inn i Ohio Country. Etter en lang og voldsom kamp, endte Cornstalk med retrett. Krigen endte med at virginianerne, sammen med en andre styrke ledet av Virginias britiske guvernør Lord Dunmore, marsjerte inn i Ohio Country og tvang Cornstalk til å skrive under på en traktat som avsluttet krigen.

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**gedit** er en fri programvare, UTF-8-kompatibel tekstredigerer for skrivebordsmiljøet GNOME. Den er skrevet for å ha et rent, enkelt brukergrensesnitt inspirert av idealene til GNOME-prosjektet.

Egenskaper
----------

Gedit inkluderer syntaksmerking og faner for å redigere flere filer i samme vindu. Det kan redigere filer over nettverk (takket være GNOME VFS-bibliotekene). Det støtter et fullstendig «angre»- og «gjør om»-system så vel som søk og erstatt.

Noen avanserte egenskaper inkluderer flerspråklig stavekontroll og et fleksibelt utvidelsesystem for å tillate å dynamisk kunne legge til nye egenskaper, for eksempel Snippets og integrering med eksterne applikasjoner.

Mindre egenskaper inkluderer nummerering, brakett-matching, seksjoner, merking av valgte linjer og automatisk sikkerhetslagring av filer.

Arkitektur
----------

Skrevet for vindussystemet X og bruker GTK+ 3.0 og GNOME 3.0 programvarebibliotek. Gedit har en komplett GNOME integrasjon med støtte for dra og slipp mellom gedit og Nautilus (filutforskeren), og gjør bruk av GNOME sitt hjelpesystem, virtuelle filsystem og skriver-rammeverk.

Galleri
-------

* engelskengelsk
* franskfransk

Se også
-------

* Tekstbehandling
* GNOME

Eksterne lenker
---------------

* (en) Offisielt nettsted Rediger på Wikidata

* (en) Gedit – kategori av bilder, video eller lyd på Commons Rediger på Wikidata

* (en) Gedit – galleri av bilder, video eller lyd på Commons Rediger på Wikidata
**EHF Excellence Awards** er en årlig prisutdeling for både kvinner og menn innen håndball og strandhåndball, som avholdes av European Handball Federation. Den første utgaven ble avholdt 26. juni 2023, i den østerrikske hovedstaden Wien.

Det blir utdelt pris til de beste spillerne i hver posisjon, samt «beste forsvarsspiller» og «sesongens nykommer». Sesongens «mest verdifulle spiller» (MVP) blir også kåret, blant de syv prisvinnerne i hver sin posisjon og den beste forsvarspilleren.

De to beste strandhåndballspillerne – én mann og én kvinne – vil også motta en egen dedikert pris.

Referanser
----------

1. ↑  «Glitzy EHF Excellence Awards premiere on 26 June» **(engelsk)**. European Handball Federation. 23. juni 2023. Besøkt 26. juni 2023.
2. ↑  «EHF Excellence Awards to honour the season's best handball players» **(engelsk)**. European Handball Federation. 10. mars 2023. Besøkt 2. september 2023.
3. ↑  «EHF Excellence Awards» **(engelsk)**. European Handball Federation. Besøkt 2. september 2023.

Eksterne lenker
---------------

* (en) Offisielt nettsted Rediger på Wikidata
**Calafat-Vidinbroen** (bulgarsk: Мост Видин-Калафат, Most Vidin-Kalafat eller Дунав мост 2, Dunav most 2; rumensk: Podul Calafat-Vidin) er en vei- og jernbanebro over Donau mellom byene Calafat i Romania og Vidin i Bulgaria. 

Broen ble åpnet 14. juni 2013 og er den andre broen mellom Romania og Bulgaria langs disse landenes felles grense langs Donau. Den andre broen mellom de to landene er Vennskapsbroen Giurgiu–Ruse. 

Byggingen startet 13. mai 2007 i Vidin og brolegemet ble ferdig strukket fra den ene bredden til den andre i oktober 2012.
Broen har tre seksjoner: én seksjon for jernbaneatkomst fra Bulgaria, en annen over den vestlige, ikke-trafikkerbare delen av elven, også den fra Bulgaria til en øy i Donau. En tredje del går fra donauøya over skipsleden og til den rumenske siden. De to sistnevnte seksjonene utgjør en kombinert vei- og jernbanebro.

Tilkomstviadukten for jernbane vil være 952 meter lang.

Broen over den vestlige, ikke trafikkerbare delen av elven vil være på 612 meter bestående av sju spenn på 80 meter og ett spenn på 52 meter. I dette området vil vei og jernbane være på ulike strukturer. 

Den største konstruksjonen vil gå fra øya og videre over skipsleden til rumensk side. Den vil bestå av en bro over fire spenn (tre i en lenge av 180 meter og de to øvrige på henholdsvis 124 og 115 meter)

Calafat–Vidin-broen vil være del av Europavei 79 og den paneuropeiske korridoren nr. IV (Dresden–Istanbul). Bompengene vil være fra seks euro for personbiler opp til 37 euro for lastebiler.

Referanser
----------

1. ↑  SRF lest 21. august 2013
2. ↑  *Zweite Donaubrücke zwischen Bulgarien und Rumänien fertiggestellt*[*død lenke*] Radio Bulgaria, internettside, besøkt 6. januar 2013
3. ↑  Hjemmesiden til den utførende entreprenøren, det spanske selskapet Fomento de Construcciones y Contratas (FCC) Arkivert 13. desember 2009 hos Wayback Machine.

Eksterne lenker
---------------

* Offisiell hjemmeside til Calafat-Vidinbroen med bompengepriser
* hjemmeside av FCC som byggdes Calafat-Vidinbroen Arkivert 26. mai 2013 hos Wayback Machine.
* Presentasjon av broen på YouTube (del I)
* Presentasjon av broen på YouTube (del II)
* Calafat Vidin bridge 73% complete (engelsk, Sofia News Agency)
* Broen hos Skyscrapercity
* Foto tatt fra båt i Donau
* Foto tatt under arbeidet med broen
* Broen Calafat-Vidin i januari 2013 på YouTube - broen bygdes av og åpnes i maj 2013, eller så var ønskene
* EU-kommissær Johannes Hahn uttaler om broen at den er et viktig symbol på et europeisk samarbeid (på dansk)

* Første overfart over broen om natten 15. juni 2013: film på YouTube fra 'Nedy Bulgaru' og 'Gusterbo', medlemmer av SkyScraperCityForum; de kjøres fra bomstasjonen i Calafat tilbake over broen til Vidin i Bulgaria
**Erikstadfjorden** (nordsamisk: *Ersttávuotna*) er en fjordarm av Kanstadfjorden på sørsiden av Hinnøya i Lødingen kommune i Nordland. Den strekker seg 4,3 kilometer i nordvestlig retning fra innløpet. Forbindelsen til Kanstadfjorden går via den 330 meter lange Straumen hvor Fv837 krysser over en 35 meter lang bru.

På nordøstsiden av fjorden ligger Erikstadfjordfjellet (552 moh.) og på sørvestsiden Sveinkruna (357 moh.) og Kobbnesfjellet (342 moh.). Et 160 m langt sund skiller Erikstadfjorden fra Litlefjorden som fortsetter ytterligere nesten 700 meter inn til fjordbunnen, hvor avstanden til Troms' fylkesgrense er 2,8 kilometer og Litledalselva har utløp.

Se også
-------

* Erikstad (Lødingen).

Fotnoter
--------

**Type numrering**
1. ↑  (Bjørnneset-neset mellom Litlefjorden og Erikstadfjorden) Mål gjort ved hjelp av Statens kartverks Norgeskart.no.

Referanser
----------

1. 1 2  Erikstadfjorden på Norgeskart.no fra Statens kartverk

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Ableton Live** er en loop-basert sequencer til Mac OS og Windows utviklet av Ableton. Ulikt andre sequencere er Live utviklet med tanke på live-opptredener i tillegg til tradisjonelt studio-opptak.

Konsept
-------

Lives unike brukergrensesnitt kommer av det faktum at det først og fremst er utviklet for bruk i live-opptredener i tillegg til vanlig produksjon. Live er spesielt egnet til å ta opp og bearbeide lydkilder (samples) i sanntid, og understøtter slik improvisasjon og komposisjon umiddelbart under en fremføring. Det kan betjenes med mus og tastatur, men kan også fjernstyres fra en MIDI-kontroller, eller direkte fra et musikkinstrument med MIDI-grensesnitt.

Det er to vinduer som er kjernen i Live: arrangørvinduet og «session»-vinduet. Session-vinduet brukes til organisering av lyder eller samplinger. Arrangørvinduet brukes til opptak og videre redigering.

Instrumenter og effekter
------------------------

Standardpakken kommer med to instrumentsamlinger, *Impulse* og *Simpler*. Impulse er en standard tromme-sequencer med de lydene en forventer fra et trommesett. Simpler er en enkel sampler.
Flere instrumenter, som f.eks en mer avansert sampler, synthesizere og tromme-sequencere kan kjøpes til separat.

De innebygde effektene er forholdsvis velkjente musikkeffekter, slik som kompressorer og reverb. I tillegg er det enkelt å bruke VST-plug-ins.

Live Intro
----------

Med versjon 4 kom også Live LE, en enklere og billigere utgave av Live, ment for amatør-markedet, den nyeste versjonen har betegnelsen Live Intro. Den har noen begrensninger i forhold til Live 8, som for eksempel maksimalt 64 lydspor, og at den har stereo inn- og utganger i stedet for et ubegrenset antall. Den har også noen begrensninger hva gjelder plug-ins og effekter.

Referanser
----------

1. ↑  «Ableton Live 8». Ableton. Besøkt 31. desember 2011.

Eksterne lenker
---------------

* (mul) Offisielt nettsted Rediger på Wikidata

* (en) Ableton Live – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND
 |
Må ikke forveksles med raspeballer.

Baren i Savile Club i London
En **klubb** er en organisasjon av mennesker forent av felles interesse eller mål. Det finnes klubber viet til hobbyer og idretter, sosiale aktiviteter, politiske og religiøse klubber og så videre.

Klubbtyper
----------

### Hobbyklubb

Hobbyer praktiseres for interesse og opplevelse, snarere enn finansiell belønning. Eksempler omfatter science fiction-klubber, modelljernbane, samling, kreative og kunstneriske sysler, sport og voksenopplæring. Å drive med en hobby kan føre til oppnåelse av betydelig dyktighet, kunnskap og erfaring. Personlig tilfredsstillelse er imidlertid målet.

### Personlig klubb

Personlige Klubber er lignende Hobbyklubber. Disse klubbene drives av noen få nære venner. Disse vennene eller familiemedlemmene gjør ting de liker å gjøre sammen. Den kan til og med lage en personlig webside for klubben sin.

### Hemmelig klubb

En hemmelig klubb er en klubb eller en organisasjon hvis aktiviteter, arrangementer, indre funksjoner eller medlemskap er skjult. Klubben kan, men trenger ikke forsøke å skjule sin eksistens. Betegnelsen ekskluderer vanligvis etterretningsorganisasjoner eller geriljakrig som skjuler sine aktiviteter og medlemskap men opprettholder offentlig tilstedeværelse.

Referanser
----------

1. ↑  Daraul, Arkon (6. november 2015). *A History Of Secret Societies* **(engelsk)**. Pickle Partners Publishing. ISBN 978-1-78625-613-3.
**Gabriel-Florent de Choiseul-Beaupré** (født juni 1685 i Dinant, død 7. juli 1767 i Mende) var biskop av Saint-Papoul og Mende i Frankrike.

Liv og virke
------------

### Tidlig kirkelig virke

Han ble først kommendatorisk abbed av *Notre-Dame de Tironneau* (Cîteaux-retningen) i bispedømmet Le Mans den 23. desember 1706, sa å *Sainte-Colombre* (benediktinerne) i Sens den 31. mars 1714. Han var kongens kapellan til han ble bispeutnevnt.

### Biskop av Saint-Papoul

Den 16. mai 1716 ble han utnevnt til biskop av Saint-Papoul, bare 31 år gammel. Han ble bispeviet først to år senere, den 17. juli 1718. Hovedkonsekrerende var biskop François Bouthillier de Chavigny, emeritet biskop av Troyes; medkonsekrerende var biskopene François de Valbelle de Tourves av Saint-Omer og Nicolas de Malezieu av Lavaur.

For Ludvig XV holdt han i Versailles en hilsningstale i spissen for de deputerte fra provinsene i Languedoc den 17. august 1722. Den påfølgende 25. oktober deltok han i kongens kroning. Han satt i presteskapets generalforsamling i 1723 i Paris, som representant for provinsene Toulouse og Albi.

### Biskop av Mende

17. oktober 1723 ble han biskop av Mende, og tok bispedømmet i besittelse 11. september 1724. 

I hans periode som biskop herjet Beistet i Gévaudan i hans område. Choiseul-Beaupré, som var en tilhenger av jansenismen, forfattet i 1764 et hyrdebrev om Beistet, sterkt preget av jansenistisk tenkning: Beistet var sendt av Gud på grunn av lokalbefolkningens synder, det hadde aldri kommet hvis den hadde levd rettferdig. Han minnet om historier fra Det gamle testamente der Gud sendte plager og villdyr, og spurte foreldre som hadde mistet barn til Beistet om de ikke fortjente det som en straff. Beistet ville bli drept når Guds nåde vendte tilbake.

Beistet (hvis det var et beist som stod bak, og det drepte var det rette) ble offisielt drept den 19. juni 1767. Biskop Choiseul-Beaupré døde atten dager senere, i en alder av 82 år, den 7. juli 1767.

Episkopalgenealogi
------------------

Hans episkopalgenealogi er:

* Erkebiskop Filippo Archinto (1500-1558)
* *Pave Pius IV* (1499-1565) \*bispeviet 1546
* Kardinal Giovanni Antonio Serbelloni (1519-1591) \*1557
* Kardinal Carlo Borromeo (1538-1584) \*1563
* Kardinal Gabriele Paleotti (1522-1597)
* Kardinal Ludovico de Torres (II) (1552-1609) \*1588
* Kardinal Guido Bentivoglio d'Aragona (1579-1644 \*1607
* Erkebiskop Claude de Rebé (1587-1659) \*1622
* Erkebiskop Pierre de Marca (1594-1662) \*1648
* Erkebiskop Jean de Montpezat de Carbon (1605-1685) \*1658
* Biskop François Bouthillier de Chavigny (1642-1731) \*1679
* Biskop *Gabriel-Florent de Choiseul-Beaupré* (1685-1767) \*1718

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   BnFs generelle katalog[Hentet fra Wikidata]
3. ↑  chois, lest 22. februar 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** ISNI **·** BNF **·** BNF (data) **·** SUDOC
 |